rlitschk/wikidir huggingface dataset:
Dr Paschalis I. († 692) isch vum Septämber bis Dezämber 687 (noch ere andere Interpretation bis 692) Geegepaapscht gsii. Noch em chuurze Pontifikat vum Paapscht Konon, wu am 21. Septämber 687 gstoorbe gsii isch, het s zwee meegligi Noofolger gee. Dr aint, dr Theodor II., isch scho vor em Pontifikat vum Konon, noch em Dood vum Johannes V., vun ere reemische Militeerbartei zum (Geege-)Paapscht glupft, e baar Wuche speeter aber zue Gunschte vum Konon gheie loo woore. No sällem sym Dood het er wiider sy Aaspruch uf dr Petersdroon aagmäldet. Geg dr Theodor isch dr Archidiakon Paschalis mit nit ganz suufere Mittel aadrätte. Är het – scho vor s Konons Dood – dr Exarch vu Ravenna, dr Johannes Platys, mit 100 Bfund Gold bstoche, ass dää syni Beamte z Room ghaiße het, fir dr Paschalis z stimme. D Bartei vum Theodor isch aber schnäller gsii un het waidli di innere Gmäächer vum Lateran bsetzt, derwylscht dr Paschalis un syni Aahänger in dr ussere hän mieße blyybe. Wel kain vu dr beede Kandidate het welle noogee, het mer si, wie bi dr Wahl vum Konon, uf e dritte Kandidat bsunne un boodi Fraktione hän am 15. Dezämber 687 dr Titularprieschter vu
Der EHC Visp isch en Schwiizer Ischhockeyclub üs Visp, wo d Profimannschaft uner der Füehrig vo EHC Visp Sport AG iner Swiss League spilt. Der grescht Erfolg vom Club isch der Gwinn vom Meistertitel iner NLA im Jahr 1962. Zudem het mu der Meischtertitel 1960, 2011 und 2014 iner zweit hechschte Spiilklasse NLB gholt. Der Verein isch 1941 gegründut wordu und isch iner Saison 1959/60 in d Nationalliga A üfgstige, het schich da uber 10 Jahr chänu etablieren. Der Höhepunkt vom Vereinsläbu isch der Schweizer Meistertitel gsi. Am 3. Februar 1962 het mu damals gägu der HC Davos mit 3:0 chänu gwinnu – dische Meistertitel het schich aber nimme widerholt. Im Jahre 1964 isch der EHC Visp Cup-Siiger wordu. Der Verein isch 1988, 1990, 1997 und 1999 Gruppensiiger in der 1. Liga wordu und isch 1999 in die NLB üfgstigu. Iner zweithechschtu Spiilklasse vo der Nationalliga het mu ine Jahri 2003, 2007 und 2010 den Vizemeistertitel gholt. 2011 het schich der EHC Vischp nach 1960 schine zweitu NLB-Meistertitel gsichert, womu im Final der HC Lausanne mit 4:0 gschlagu het. 2014 heint d Walliser numal der Titel chänu holu, zum zweitu Mal innert dri Jahr. Schi heint als Üsusiter gägu der
S Xenix isch es Kino z Züri. Es stoot im Chräis Ussersyl bim Kanzläischuelhuus. Es git en Veräin Kino Xenix und dr Filmclub Xenix. S Kino isch anne 1980 under em Name „AJZ-Kino“ im Jugendzäntrum gründet woorde; spöter isch es zytewys im Volkshuus, im Kasino Ussersyl, im Theater am Neumarkt, am Tessynerplatz und a de Walche gsy. Es wott bis hüt für d Fräihäit vom Dänke und vo de verschidene Kultuure daasy. Mit syne nöd komerziell organisierte Filmprogramm, wo jewyls en geografische, en soziale oder en andere Schwäärpunkt händ, lueget s kritisch uf politischi und gselschaftlichi Theeme. Da dezue git’s alewyl au Vortreeg. Vo 1988 bis ane 2000 hät men all Donschtig s Kino Xenia nu für d Frauen aabotte. I de Schuelferie büütet s Xenix es Freiliechtprogramm aa, im Winter es Wienechts-Openairkino, und es macht au es Chinderprogramm. D Xenix-Bar isch en Träffpunkt fürs Quartier. Kino im Kopf. Zehn Jahre Xenix. Züri 2010. Veronika Grob, René Moser, Beat Schneider (Hrsg.): Xenix: Kino als Programm. Marburg 2006. ISBN 978-3-89472-403-0 d Website vom Kino Xenix
Dr Thornton Niven Wilder (* 17. April 1897 z Madison, Wisconsin; † 7. Dezämber 1975 z Hamden, Connecticut) isch en amerikanische Schriftsteller gsy. Dr Wilder isch mit sym Vatter, wo dää amerikanische Gäneralkonsuul z Hongkong woorden isch, mit iim uf China ggange. Spöter het er scho als Schüeler a dr Thacher School z Kalifornie agfange mit Schrybe. Sit 1915 het er in Ohio und drno ad Yale Universität studiert. 1920 isch er für eis Joor uf Rom. Denn het er als Lehrer gschaffet, und 1915 isch er Master of Arts in Französisch woorde. Syn Roman Die Brücke von San Luis Rey het en grosse Erfolg gha. Er het drfüür 1928 dr Pulitzer-Prys überchoo. Und ane 1938 het er au no für s Wäärch Öisi chlyni Stadt dr Pulitzer-Prys übercho, und en dritte sogar no für s Theaterstuck The Skin of Our Teeth. 1957 het er dr Fridensprys vom Dütsche Buechhandel übercho. Dr Wilder het dänn a dr Uni vo Chicago gleert. Im Zwöite Wältchrieg isch er bim Nachrichtedienscht vo dr amerikanische Luftwaffe gsy. Won er uf ere Reis mol e Zyt lang uf Züri cho isch, het er schynts en homosexuelli Bezieig mit em Samuel Steward ghaa. Me het usegfunde,
S Hächtplatz-Theater isch es chlyses Theater z Züri. Es isch ane 1959 am Hächtplatz am Limetquai bim Bellevue uufggange. Dr Zürcher Architäkt Ernst Gisel het das Huus umbout. Es isch e Kulturbetriib vo dr Stadt Züri. Sis Programm het zytkritisch literarischs Kabarett, Komödie, Chindertheater und anderi Sparte. I däm Theater spiilt au d Zürcher Märlibüüni. Bi dr Eröffnig am 25. April 1959 isch s Stuck Eusi chliini Stadt zeigt woorde; das isch es Wäärch vom Werner Wollenberger mit dr Musig vom Otto Weissert und em Hans Moeckel. Do sind dr Zarli Carigiet, d Stephanie Glaser, d Margrit Rainer un dr Ruedi Walter drby gsy. 1964 het s Mundart-Musical Bibi Balù am Hächtplatz d Uuruuffüerig gha. Am Theater sind au d Maria Becker, d Annemarie Blanc, dr Edi Baur, d Ines Torelli, dr Dimitri, dr Hans Gmür, dr Franz Hohler, d Gardi Hutter, dr Georg Kreisler, dr César Keiser, d Margrit Läubli, d La Lupa, d Milva, dr Joachim Rittmeyer, dr Walter Roderer, d Ursula Schäppi, dr Andreas Thiel un dr Erich Vock uufträtte. Jetzt erst Hecht: 50 Jahre Theater am Hechtplatz. 2009. Tanja Stenzl: Theater am Hechtplatz, Zürich ZH. In: Andreas Kotte (Hrsg.): Theaterlexikon der Schweiz. Band 3. Chronos, Zürich
Main chan eini vo däne Bedütige ha: Main, en rächte Näbefluss vom Rhii z Dütschland Main-Tauber-Kreis, de nördligschd Landchrais z Bade-Würtebärg Main-Donau-Kanal, en Kanal, wo d Flüss Main und Donau vebinded Main, en Familiename Main, de Name vom ene Krater uf em Moo
D Litterna-Halle isch en Ischsporthalla iner Gmeind Visp im Kanton Wallis. D Halla isch 1978 uber es Ischfäld üs em Jahr 1956 gebuwu wordu. Zerst het schi nu 5'570 Plätz gebotu. Schi hed dum Eishockeyclub EHC Visp üs der Swiss League als Heimspilstätt gedienut, d Kapazität isch zem Schluss bi 4'300 Züeschauer glägu, derva 850 uf de Sitzplätz. Die Ischhalla isch zudem öi fer de öffentlich Ischlöif gebrücht wordu. Va 1983 bis 2017 isch der Oschtaabau mit dri Ischfälder as Curlinghalla vam Curling Club Visp (sit Mai 2017 Curling Club Oberwallis) gebrücht wordu. Am 23. August 2019 isch der letzt Match in Form voma Teschtspil gägu der HC Siders gschpilt wordu, wo der EHC Visp zum Abschluss vo der Ära 1:0 het chänu gwinnu. Am 6. September 2019 isch d Lonza Arena, d niiw Ischsport- und Eventhalla vo Visp mit bis zu 5’150 Plätz, eröffnut wordu. Äs isch öi d niiw Heimat vom EHC Visp. D Halla und s ganz Areal isch für 5,7 Millione Franke an d «Swiss Prime Anlagestiftung» üs Olte verchöift wordu. Schi buwend as Wohn- und Gschäftshüs a der Stell. Litterna Halle uf visp.jimdo.com Litterna-Halle uf hockeyarenas.net Impressione vom letztu Spil iner Litternahalla uf ehc-visp.ch Eine
Dr Mauro Ezequiel Lombardo (* 24. Juni 1996 z Almagro), bekannt under em Künschtlername (Psöidonüm) Duki, isch en argentinische Sänger. Dr Mauro Lombardo het sech scho als chly füre Hip-Hop un dr amerikanische Rap inträssiert. Sit 2012 macht er bi Rap-Wettkämpf mit. Sit 2017 schrybt er Lieder, won er mit Boombox Studio, M5 und Kamus produziert. Er tritt au mit andere Künschtler uuf, öppen em Iacho, em YSY A und em SCXLVRY. Eis vo syne Lieder heisst Txdx Violet (das isch Todo Violeta). Mit em Song Hello Cotto het dr Duki i der argentinische Rap-Szeene vil Erfolg gha. Anderi Lieder vo iim sind If you feel alone, Son of the Night, No fault und Fvck Luv. Sys nöie Album Atmosphere chunt im Herbscht 2019 use, wi dr Duki uf Instagram aakündt het. Öppis über s Läbe vom Duki uf cmtv.com.ar
Dr Alfred Kerr (* 25. Dezämber 1867 z Breslau; † 12. Oktober 1948 z Hamburg) isch e tüütsche Schriftsteller und Journalist gsy. Er isch ane 1867 mit em Name Alfred Kempner uf d Wält cho. Syn Vater isch dr jüdisch Wyhändler und Fabrikant Meyer Emanuel Kempner gsi, d Muetter het Helene gheisse. Syni Tante Friederike Kempner isch e Dichterin gsy. Dr Alfred Kempner het z Breslau, z Berlin un z Halle Gschicht, Filosofy und Germanistik studiert. I synere Diss vo 1898 goot s ums Wäärch vom Clemens Brentano. Scho wärend em Studium het dr Kempner Tegscht veröfentlicht, bsunders Besprächige vo Theateruffüerige, und bis 1919 isch er Theaterkritiker für d Berliner Zytig Der Tag gsy. Syn Name het er jetz ggänderet uf Alfred Kerr. Und er het d Literaturzytschrift Pan useggää. Er het em Henrik Ibsen, em Bertolt Brecht, em Gerhart Hauptmann und andere ghulfe. Ane 1917 het er d Ingeborg Thormählen ghürootet, aber die isch churz drufabe a dr Spanische Grippe gstorbe. 1920 het er nomol ghürootet, d Julia Weissmann. D Dochter us dere Ee isch d Dichterin Judith Kerr gsy. Dr Kerr het wyters für s Berliner Tageblatt und d Frankfurter Zytig gschribe und under em eigete Name Büecher
Dr Georg Friedrich Rudolf Theodor Andreas Herwegh (* 31. Mai 1817 z Stuttgart; † 7. April 1875 z Lichtental, Bade-Bade) isch e dütsche Dichter und Revoluzzer gsy. Dr Herwegh isch dr Soon vom Wirt Ludwig Ernst Herwegh und vo dr Rosine Catharina Herwegh gsy. Er isch uf d Latynschuel z Baalinge und s Gymnasium z Maulbronn und het denn z Tüübinge Rächt und Theology studiert. Sit 1836 isch er freie Schriftsteller z Stuttgart gsy und het Tegscht für Zytschrifte gmacht. Ane 1839 het er vo Stuttgart müesse wägg goo und isch i d Schwiiz ggange. Doo isch er uf Emmishofe (Chrüzlinge) und dänn uf Züri, won er mit andere Dichter z tue gha und wider als Schurnalischt, bsunders bim Julius Fröbel synere Zytig Der deutsche Bote aus der Schweiz, gschaffet het. Mit dr Schrift Gedichte eines Lebendigen isch er wytume bekant woorde. 1841 isch dr Herwegh uf Paris, won er dr Dichter Heinrich Heine troffe het, und zrugg z Züri het er im liberale Geischt gäge die Konservatyven i dr Stadt aagschribe. Er het drno au für die Rheinische Zeitung vom Karl Marx öppis gschribe. Er isch uf Berlin und het mit em pröissische König Fridrich Wilhälm em Vierte chönne
D Lonza Arena isch en Ischsporthalla iner Schweizer Gemeind Visp im Kanton Wallis. Schi isch d Heimspilstätt vom Eishockeyclub EHC Visp üser Swiss League, äs het fer 5'150 Züeschauer Platz, derva 2'000 uf de Sitzplätz. D Ischhalla wird wird öi fer der öffentlich Ischleuf gebrücht. 2012 heint d Planige fer d neu Halla agfangu, wo d Litterna-Halle vo 1979 ersetzu soll. Im August 2016 het schich d Gemeind Visp fer der Vercheuf vom Litterna-Grundstück entschidu. Z Projekt vo der Frutiger AG isch im September vo dem Jahr zum Siger vom Gesamtleistigsstudieüftrag gekührt wordu und d vier igangenu Projekte wärdent der Bevölkerig öffentlich üsgstellt. Im November 2016 spricht schich d Bevölkrig fer der Bau vo der neue Mehrzweckarena üs. Zer glich Zit bechunt d neu Eventhalla der Namu Lonza Arena. Im Juli 2017 leuft d Isprachefrist gägu d Baubewilligung ab. Nachum Baustart im März 2018 und der Grundsteinlegig im Monat druf wird d Arena im Summer 2019 fertiggestellt. D Inbetribnahm hed am Wuchenend vom 6. bis 8. September 2019 stattgfunu. Am 6. September isch d Halla mit der Partii gägu d SCL Tigers igweiht wordu. Der Oberwalliser NHL-Spiler Nico Hischier het der erscht Puckeinwurf gmacht. Am Endi verlierunt d neue Hüsherre
D Anna Serarda Campell (* 1983 z Lavin (Zernez) im Engadin) isch e rätoromanischi Schurnalischtin us dr Schwiiz. Si isch im Underengadin ufgwachse, het z Ftan (Schuls) s Gimnasium bsuecht und drno z Bärn und z Paris Theaterwüsseschaft und Tanz studiert. Sit 2005 schaffet si als Schurnalischtin, und si schrybt Tegschte für divärsi Meedie. 2011 het si bim Radio RTR Radiotelevisiun Svizra Rumantscha afo schaffe, und für das isch si vo 2014 bis 2018 Bundeshuusredaktoorin z Bärn gsy. Sit 2018 isch si Redaktoorin und au Moderatoorin bi der Sändig Cuntrasts vo dr RTR. Si vertritt bim Färnsee und au uf verschidene Kanääl im Internet s Idioom Vallader vom Bündnerromanische. D Anna Serarda Campell leitet zäme mit dr Gianna Olinda dr Theaterverein und d Kulturbüni la Vouta z Lavin, wo vo ire Mueter Ladina Campell mitgründet worden isch. Und si het bim Literaturfestival Machöas ane 2018 mitgmacht, wo s um d Wäärch vo wiibleche Kulturschaffende i dr rätoromanische Literaur ggangen isch. In ere Sändig anne 2013 het d Anna Campell mit dr Redaktoorin Silvana Derungs vom bünderromanische Wörterbuech Dicziunari Rumantsch Grischun über d Wörterforschig bi däm Projäkt brichtet. 2017 het si im Forum vo dr Schwiizer Gschicht z Schwyz bi der
PAN schteht fyr: s ISO 3166 un olympisch Länderkyrzel fyr Panama Kfz-Kennzeiche vum Londkreis Rottal-Inn. Personal Area Network Partido Acción Nacional de México, ä politisch Partei us Mexiko Partido de Avanzada Nacional, ä politisch Partei us Guatemala Polyacrylnitril Peroxiacetylnitrat Primary Account Number, Inschtitutsnummer fyr de internationale Kartezahlungsverkehr mit de Bankkundekarte Lueg au Pan (Begriffsklärung)
Dr Ulrich Campell, wo öppen anne 1510 z Susch im Engadyn uf d Wält cho und anne 1582 z Tschlin gstoorben isch, isch e Bündner Pfaarer, Reformatoor, Chronischt und Dichter gsy. Är isch dää, wo s rätoromanischen Idioom Vallader als Schriftsprooch etabliert het. Dr Ulrich Campell isch dr Soon vom Chaspar Campell gsy, won en Aahänger vo dr Reformazioon gsi isch. Er het bim Filip Galicius Latyyn, Griechisch und Theology gleert. Mir sym Leerer isch er anne 1536 nach Malans. Syni Frau isch z Susch blibe; si het denn es Chind überchoo, und dr Grossvatter het s nit welle zum katolische Pfaarer bringe zum s lo taufe, und so het er für s grad sälber d Taufi gmacht. Wägedämm isch es zum Stryt cho im Engadyn, und Änds Dezämber 1537 isch drum z Susch d Engadyner Glaubensdisputazioon gsy. 1548 isch dr Campell Pfaarer z Chlooschtersch im Prätrtigä gsy, und anne 1550 isch er wider uf Susch zrugg choo. Doo het er als refermierte Pfaarer für s Engadyn gwürkt und ghulfe, ass sech d Refermazioon im Taal duregsetzt het. 1556 isch er z Susch Pfaarer woorde. Sit 1570 isch er dr Pfaarer a dr Regulachile z Chur gsy. Er het em
Campell bedüütet: En Familiename für: Ulrich Campell (rätoromanisch Durich Chiampell; * um 1510, † 1582), vo Susch Anna Serarda Campell (* 1983), e rätoromaneschi Schurnalischti vo Lavin Duri Campell (* 1963), en Schwizer Puur, Skilehrer und Politiker (BDP) En Name von ere Burg: Burg Campell bi Sils im Domleschg
Dr Sergius I. (* z Palermo; † 7. Septämber 701) isch vu 687 bis zue sym Dood Paapscht gsii. Dr Sergius isch dr Suhn vun eme Tiberius un isch us ere syrische Emigrantefamilie chuu. Är isch z Palermo uf d Wält chuu un z Sizilie ufgwachse. Noch em Dood vum Paapscht Konon hän zwee Manne um s Paapschtamt gstritte: dr Erzdiakon Paschalis un dr Erzprieschter Theodor II. S reemisch Volk un dr Klerus hän aber dr Sergius gwehlt, vermuetli am 15. Dezämber 687. Fir sy Zuestimmig zum Amtsaadritt het dr Exarch vu Ravenna, dr Johannes Platys, d Zahlig vu 100 Goldbfund gfoorderet, wun em dr Paschalis versprochen ghaa het. Dr Sergius het si syner Läbdig fir d Chrischtianisierig vu Ängland yygsetzt. Är het dr weschtsächsisch Cheenig Caedwalla daift, het dr Aldhelm vu Sherborne, dr Abt vu Malmesbury, mit allne Chreft unterstitzt, het dr Ängländer Willibrord zum Bischof gweit un en zum Breedige uf Fryysland gschickt. Är het au d Beziehige zum Frankeryych gfeerderet. Um 693 het dr Sergius Händel kriegt mit em byzantinische Chaiser Justinian II., wel er si gwaigeret het, d Akte vum Quinisextum z unterschryybe. Zue dr strittige Pinkt hän d Verurdailig vum Paapscht Honorius I. un di
Dr Johannes VII. (* im 7. Johrhundert z Rossano, Kalabrie; † 18. Oktober 707 z Rom) isch vu 705 bis zue sym Dood Paapscht gsii. Dr Johannes isch griechischer Abstammig gsii un isch z Rossano as Suhn vun eme Platon un dr Blatta uf d Wält chuu. Sy Vater isch chaiserlige Verwalter uf em Palatin gsii. Am 1. Merz 705 isch dr Johannes zum Paapscht gwehlt woore. Us Furcht vor em Chaiser Justinian II. het er d Bschliss vu dr Trullanische Synod vu 691 indirekt anerkännt. Zue dr Langobarde het er gueti Beziehige unterhalte. Z Rom het er e baar Chilche böue un reschtauriere loo. D Chilche Santa Maria Antiqua uf em Forum Romanum het er mit eme marmorne Ambo (inschriftlich belait) un mit Freske uusstatte loo, wu wäg ihre Qualitet e großi chunschtgschiichtligi Bedytig hän. Är isch am 18. Oktober 707 z Rom gstoorbe. Prosopographie der mittelbyzantinischen Zeit, Nr. 2951 (online). Werner Schulz: Johannes VII. In: Biographisch-Bibliographisches Kirchenlexikon (BBKL). Band 3, Herzberg 1992, ISBN 3-88309-035-2, Sp. 202–203. Commons: Johannes VII. – Sammlig vo Multimediadateie Normdate: GND: 10095006X | LCCN: no97027631 | SELIBR: 289348 | VIAF: 39733479
Dr Theodor II. isch am Änd vum 7. Johrhundert Gegepaapscht gsii. Wu dr Paapscht Johannes V. im Augschte 686 gstoorben isch, isch s zue Ussenadnersetzige zwisch em Klerus un Burgermilize chuu. Boodi Fraktione hän si nit chenne ainige uf e gmainsam Kandidat. Dr Stryt het si zuegspitzt un d Militärbartei het dr Theodor zum Paapscht gwehlt. Wu si boodi Fraktionen am 21. Oktober 686 uf dr Konon hän chenne ainige, het d Bartei vu dr Burgermiliz ihre Kandidat Theodor gheiemloo un het dr Wahl vum Konon zuegstimmt. Wu där Ändi Septämber 687 gstooren isch, het dr Theodor syni Aasprich uf dr Paapschtdroon aagmäldet. Geg dr Theodor isch dr Archidiakon Paschalis mit nit ganz suufere Mittel aadrätte. Är het – scho vor s Konons Dood – dr Exarch vu Ravenna, dr Johannes Platys, mit 100 Bfund Gold bstoche, ass dää syni Beamte z Room ghaiße het, fir dr Paschalis z stimme. D Bartei vum Theodor isch aber schnäller gsii un het waidli di innere Gmäächer vum Lateran bsetzt, derwylscht dr Paschalis un syni Aahänger in dr ussere hän mieße blyybe. Wel kain vu dr beede Kandidate het welle noogee, het mer si, wie bi dr Wahl vum Konon, uf e dritte
Dr Stephan (II.) († 25. oder 26. Meerz 752) isch fir e baar Dääg gweelte Paapscht gsii. Är isch as eltschte Presbyter vu Rom am 22. oder 23. Meerz 752 aistimmig zum offiziälle Noofolger vum Paapscht Zacharias bstimmt woore. Wun ge´weelt wooren isch, isch er scho seli alt gsii un är isch vier Dääg dernoo an eme Schlaag gstoorbe, ohni ass er zum Bischof gweit woore wäär. Är wird äntwäder as Paapscht mit dr chiirzeschte Amtsduur oder aber gar nit as Paapscht aagluegt. Di kadoolisch Chilche het er vum 16. Johrhundert bis 1961 as Paapscht zellt, syterhär nimi. Bi speetere Pääpscht mit em nämlige Name wird aber als d Zellig mit ihm in Chlammere as Alternativ aagee, zem Byschpel bi sym diräkt Noofolger as Stephan II. (III.). S ganz Mittelalter duure het mer d Bischofswei as Grundvorsuussetzig fir Pontifikat ghalte un het ihn wäge däm us dr Paapschtlischten uusgschlosse. Im Zuug vu dr Debatten um d Räächt vum Kardinalat im 15. un 16. Johrhundert het si die Aaschauig gänderet, wel mer jetz dervu uusgangen isch, ass d Wahl duur s Kollegium längt zum e Paapscht legitimiere. Vum 16. Johrhundert bis anne 1961 isch dr Stephan (II.) in dr Pontifikatslischte gstande.
Dr Stucki Christian (* 10. Januar 1985 z Aarberg) isch en Schwiizer Schwinger. Bim Eidgnössische Schwing- und Älplerfäscht im 2019 z Zug isch er Schwingerkönig worde. Dr Stucki Christian het öppe alles gunne, wo en Schwinger cha günne. Im 2008 het er de Chilchbèèrger Schwinget gunne und im 2017 bim Unspunne-Schwinget. Bi de Eidgnössische Schwing- und Älplerfäscht isch er im 2019 König worde, im 2013 Zwöiter, 2004 und 2010 Dritte und im 2007 Vierte. Er isch eine vo de beide Schwinger, wo de «Schwinger Grand-Slam» gschafft hend, mit Siig am Unspunne-, em Chilchbèèrgschwinget und em Eidgnössische Schwing- und Älplerfäst (de ander isch de Abderhalden Jörg gsi). Dr Stucki Christian het in sinere Karriere bisher 127 Chränz gunne, dodevo sind 41 Chranzfästsiig gsi. Offizielli Website Portrait uf de Website vom Eidgnössische Schwingerverband Portrait uf de Website vo de Schwingerzitig Schlussgang Christian Stucki siegt beim Kilchberger Schwinget 2008 (Memento vom 11. Jänner 2016 im Internet Archive), Meldig uf FACTS 2.0.
D Swiss League (friner Nationalliga B, National League B) isch nah der National League d zweithöchst Eishockey-Liga i der Schweiz. Si besteit sit 2019 us 12 Mannschafte. Sit 1986 wärdunt zum Endi der Saison d Playoffs üsgetreit, bi dene der Meischter vo der Liga bstimmt wird. 2007 wird d Liga in National League B umbenennt. 2017 giz en weiteri Namensändrig, derbi wirds in Swiss League umbenennt. Fer drei Saisons (2006/07–2008/09) het öi d Schwizer U20-Nationalmannschaft pro Saison eis Spil gägu jede Club bestritu. D Junioreäswahl spilt sälber üsser Konkurränz und cha wäder abstigu nu ane Playoffs teilnä D Nationalmannschaft Schweizer Ishockeys het derbi immr z Gasträcht im Stadion vom Gägner gnossu und bietut jewils vorem Spil jungi Spiiler üf, wo susch in ihre Stammclubs engagiert sind. Ab der NL Saison 2017/18 het sich UPC zämmu mit der Suisse Digital d TV-Rechte fer füf Jahr und ere Rekordsumma vo jährlich durchschnittlich 35,4 Millione Schwizer Franku gesichrut. Derbi wird uf dum neu kreiertu Sportsender MySports immer am Mittwoch es üsgsählts Spil vo der Swiss League ubertreit und ine Playoffs sogar jedi Runde abwägsliswis eis Spil. Iner Saison 2006/07 isch en neui Punkteverteilig analog der National League igfüehrt wordu D Saison glidert schich
Der Ismael (hebräisch יִשְׁמָעֵאל jischmaʿel, „Gott (er)hört“, arabisch إسماعيل Ismāʿīl), isch e wichtigi Figur im Tanach, em Alte Testamänt u em Koran. Im Islam gilt der Ismael als Prophet. Är isch der erschti Sohn vom Abraham u der Hagar u isch der Halbbrueder vom Isaak. Em Abraham isch versproche worde, dass syni Nachkomme so zahlrych, wi d Stärne am Himmel sölle wärde. Da sech die Verheissig lang nid erfüllt, schlat d Sara vor, dass der Abraham d Hagar, ihri ägyptischi Magd söll zur Frou näh, damit si dür d Hagar zum ne Chind chunnt. Wo der Abraham genau 10 Jahr z Kanaan läbt, geit är uf dä Vorschlag y. So wird d Hagar schwanger. Wo d Hagar merkt das si schwanger isch, fat si a d Sara z verachte. Das füehrt zum krach zwüsche dene beidne Froue wo mit der Flucht vo der Hagar ändet. I der Wüschti Schur trifft d Hagar amene Brunne uf e Ängel Gottes. Dä seit ihre, das si wider zrügg zum Abraham söll. Si söll sech ou under d Hand vo der Sara demüetige. Der Ängel Gottes verspricht ihre aber, ihri Nachkomme so z vermehre, dass me se nid cha zelle. Si chunnt ou der
Dr Paul I. († 28. Juni 767 z Rom) isch vu 757 bis zue sym Dood Paapscht gsii. Dr Paul I. isch e Brueder vum Stephan II. gsii. Di beede stamme us ere stadtreemische Familie, wu mer nit chännt. Am 29. Mai 757 isch er zum Noofolger vum Stephan as Paapscht gwehlt wore. Wäg em Stryt zwische dr Wescht- un dr Oschtchilche het dr Paul sy Wahl em oschtreemische Chaiser nit aazaigt, derfir aber em fränkische Cheenig. Bi dr Franke het er Unterstitzig gege d Langobarde gsuecht. Am 28. Juni 767 isch dr Paul I. gstoorbe. Är isch aafangs in dr Basilika St. Paul vor de Muure vergraabe wore, aber bal dernoo no St. Peter iberfiert woore. Sy kadoolische Maandaag isch dr 28. Juni, sy Doodesdaag. Adriaan Breukelaar: Paul I. (Papst). In: Biographisch-Bibliographisches Kirchenlexikon (BBKL). Band 7, Herzberg 1994, ISBN 3-88309-048-4, Sp. 12–14. Ytrag in d Catholic Encyclopedia, Robert Appleton Company, New York 1913 (änglisch) Commons: Paul I. – Sammlig vo Multimediadateie Paul I. (Papst) im Ökumenische Heiligenlexikon Normdate: GND: 118789880 | LCCN: nb2007020820 | VIAF: 3266988